Статия за печат

Yahoo/Inbox

**Boris Tenchov** <btenchov@gmail.com>

**To:**Venko Beschkov

Thu, Jun 14, 2018 at 9:48 PM

Венко,  
това решава проблема. Радвам се, че няма да се окажа в ситуацията да съм съавтор на статия, в която нямам абсолютно никакво участие, и проектът ми да бъде използван без мое знание.  
Може би трябва да въведеш практиката на някои списания да изпращат уведомителни е-мейли до всички съавтори, когато получат нова статия за печат.  
Благодаря!  
Борис

Hide original message

On 14-Jun-18 6:10 PM, Venko Beschkov wrote:

Здравей, Борисе. Както разбирам, нещата за мен силно се опростяват. Ще махна имената ви и благодарността за проекта ти. Ще се обадя и на гостуващия редактор на броя за съгласуване.

Щеше да е много лошо ако цялата статия трябваше да падне. Тогава трябваше да се преномерират над 200 стр., което щеше да е кошмарно.

Поздрави, Венко.

On Thursday, June 14, 2018 2:44 PM, Boris Tenchov [<btenchov@gmail.com>](mailto:btenchov@gmail.com) wrote:

Здравей, Венко,

Съжалявам за забавянето, но исках да си изясня по-подробно обстоятелствата около тази статия. Те са такива:  
1. Нямам никакво участие в тази работа, нито в експеримента, нито в писането на текста. Същото се отнася и за моята колежка Силвия Абарова, която е преди мен в списъка на авторите. Тя също не е участвала и не знаеше за този текст допреди 2 дни, когато ѝ го показах.  
2. От мен не е искано и не съм давал съгласие да ме включат като съавтор.  
3. От мен не е искано и не съм давал съгласие да се посочва подкрепа от договора ДН03/13/2016 с ФНИ, на който съм ръководител.   
4. Освен мен и моята колежка, от останалите 8 съавтори познавам 2. Другите 6 не съм ги виждал никога и не знам нищо за тях.  
5. Намерих и едно резюме от конференция от лятото на 2017 г., на която май е посветен този специален брой. Това резюме изглежда е предшественик на статията и в него също съм включен като съавтор, отново без мое знание и съгласие. Не съм ходил на тази конференция и не знаех нищо за нея.   
  
Защо се е получила цялата тази история? Обяснението ми е следното. Двамата съавтори, които познавам, са доц. Любка Танчева (първи автор) и проф. Рени Калфин (последен автор) от И-та по невробиология на БАН. Те са участници в моя договор, имат определени задачи по него, които сме обсъждали поне 2 пъти през 2017 г. При тези дискусии за тази статия не е ставало дума. В крайна сметка се разбрахме участието им да се ограничи с първия етап на договора, поради това, че работата не върви. Аз обаче съм им превел немалка сума пари, голяма част от които се оказа, че са използвали за една разходка и участие в конференция в Англия през пролетта на 2017 г. От това обаче за договора няма никаква полза и, според мен, те са се опитали да компенсират, за да оправдаят по някакъв начин разноските за ходенето си до Англия. Не са ми казали за резюмето и за статията, защото може би са предполагали, че няма да се съглася, в което са напълно прави.

В заключение, не съм съгласен да съм съавтор на тази статия (моято колежка също не е съгласна) и не съм съгласен в статията да е посочена подкрепа от договора, на който съм ръководител. Тази статия няма да влезе в отчета ми по договора (няма да коментирам нейната стойност). Считам също, че са извършени сериозни нарушения на нормите на научната етика.

Съжалявам за дългия мейл. До 2-3 дни ще пратя и едно официално писмо по този повод.  
  
Поюдрави,  
Борис

On 08-Jun-18 11:39, Venko Beschkov wrote:

Здравей, Борисе,

прилагам текста на статията, за която говорихме по телефона. Тя е предвидена за специален брой, който съдържа работи, докладвани на международна конференция с редактори проф. В. Кънчева (ИОХ-БАН) и проф. Р. Амарович (Полша). Статията е рецензирана и приета за печат.

Броят и отделните статии още не са качени в Интернет, нито са дадени за печат.

Очаквам мнението ти (писмено, ако може), за да знам како да правя.

Поздрави, Венко Бешков.

П.П. С тебе се запознахме у вас, когато още следваше в СССР. Играхме бридж с съучениците ти Тошко Богданцалиев и Б. Крапчев.

ВБ.